KLUBI 700
Kui Stefanie isa nende pere maha jättis,
mõtles Stefanie endamisi:
"Miks ma küll polnud piisavalt väärt, et isa jäänuks meie juurde?"
Kuid ta isa polnud ainult ta isa, aga ka nende koguduse pastor.
Nii lõikas ta reetmine kui noaga
ja pani Stefanie janunema meesterahvaste tähelepanu järele.
Tantsimisega alustamine andis mulle väge juurde.
Olin enne seda tundnud end nii väärtusetuna,
mistõttu oli tore kogeda raha kaudu, et olen midagi väärt.
Stefanie oli üksikema,
kes teenis elatist stripibaaris tantsimisega.
See aga oli kaugel tema ideaalsest lapsepõlvest.
Ma kasvasin üles kristlikus kodus ja mu isa oli pastor.
Mul oli isaga hea suhe ja lapsepõlv oli mu elu õnnelikum aeg.
Stefanie tundis end turvaliselt ja armastatuna,
nautides kirikus käimist.
Kirik oli otsekui me teine kodu.
Kasvasin üles täie armastusega Jeesuse vastu.
Kui aga ta isa sai pastorina uue töö ja pere kolis Indianasse,
hakkas ka isa olemus muutuma.
Ta vihastus kergesti
ja me teadsime alati, kui oleme talle pettumust valmistanud.
Ta osales üha vähem me eludes
ja aktsepteeris üha vähem meie suureks saamist.
Seda, et mina osalesin kisakooris ja et mu õel oli poiss-sõber.
Nii tundsin end väga üksildase- ja väärtusetusena.
Stefanie hakkas 10. klassis jooma ja suitsetama.
Peagi ka juba kanepit.
Püüdsin vist alati saada sellega oma isa tähelepanu,
sest ta oli äärmiselt tähelepanelik osade tüdrukute suhtes me koguduses
kes olid mässumeelsed.
Isa muutus Stefanie suhtes üha vihasemaks,
kuniks ühel õhtul muutus ta metsikuks ja vägivaldseks,
lõhkudes asju ja lüües Stefaniet.
Ta lahkus kodunt ega tulnud enam kunagi tagasi.
Tundsin ühtaegu nii kergendust, kui samas ka hülgamist.
Olin traumeeritud ja šokis
ega mõistnud, miks ma pole väärt oma isa jäämist.
Isa, kes õpetas mulle usuasju.
Ta oli pastor, kes mu nö koguduses üles kasvatas.
Ja kui ta nüüd minema kõndis, siis äkki see kõik oli vale?
Stefanie abiellus peale ülikooli oma koolipõlve kallimaga.
Kaks aastat hiljem sai ta tütre ja nautis koduperenaise staatust.
Ta abielu aga purunes 5 aasta pärast ja Stefaniest sai üksikema.
See tegi haiget ja tekitas taas hüljatusetunde.
Kuid ma ka ei võidelnud me abielu eest.
Stefanie sai tööd juristi abina
ja hakkas käima kohtingutel näiliselt toreda mehega.
Kui nad aga koos elama hakkasid, muutus mees kiiresti vägivaldseks.
Olin täiuslik ohver,
sest igatsesin nii väga armastuse järele,
et olin valmis ükskõik, milleks, et hoida seda meest oma elus.
Stefanie jäi lapseootele, kuid kui rasedus 4'ndal kuul katkes,
jättis mees ta maha.
Nii pidi Stefanie üksi kogu looga hakkama saama.
Mul polnud enam midagi.
Ei lootust tuleviku suhtes ega unistusi, rõõmu, tõotusi ega midagi.
Kõik see oli surnud mu sees.
Stefanie surus oma kurbuse ja kaotuse alla,
aga kuid hiljem võtsid need ikkagi võimust.
Päeval, mil kaotatud beebi pidanuks sündima.
Ma ei jaksanud enam püüda, võidelda ja teha kõike.
Nii kogusin töö juures asjad kokku ja lihtsalt lahkusin,
sõites surnuaeda.
Leinasin seal esimest korda üle pika aja.
Omamata mingit tööd,
meenus Stefaniele kunagise kolleegi jutt,
et klubides tantsides teenib head raha.
Ütlesin talle, et see on hullumeelne.
Täiesti vastik ja ma ei teeks seda kunagi.
Tundsin, et kuulun pimedusse,
mistõttu astusin juba järgmine päev
elu esimest korda striptiisiklubi uksest sisse.
Järgnevate aastate jooksul
vajus Stefanie üha sügavamale sellesse maailma.
Ta püüdis olla hea ema,
aga kui ta tütar otsustas minna
oma isa ja tolle uue naise juurde elama,
sai Stefanie aru, et on taaskord läbikukkunud.
Tahtsin surra.
Mul polnud enam mingit rõõmu.
Tõmbasin kodus oma lapse voodis kerra
ja teadsin, et olen kukkunud läbi suurimal võimalikul moel.
Olin tõesti eikeegi,
olles oma elu kõige madalamas punktis üldse.
Nii pöördusingi prostitutsiooni juurde.
3 aastat striptiistantsu ja tööd prostituudina
mõjus Stefaniele rängalt.
Nii füüsiliselt, emotsionaalselt kui vaimselt.
Ema ütles, et näen välja kui elav laip
ja ma mõtlesin:
"Kuhu küll see tüdruk kadus, kes armastas kord Jeesust?"
Mul polnud enam midagi, mida müüa või ära anda.
Minus polnud enam grammigi,
mis oleks esindanud seda, kes kord olin
ja ma ei suutnud enam. See tegi liiga palju haiget.
Lõpuks jättis Stefanie siiski sellise eluviisi.
Talle meenus rõõm, mida ta oli väikese tüdrukuna kirikus kogenud
ja mõistis, et ta ainus lootus peitub Jumala juurde tagasi pöördumises.
Ma lihtsalt hüüdsin Jeesuse poole.
Tundsin, et ma pole seda väärt
ja tundsin isegi väikest hirmu, et uskuda sellesse.
Aga mul polnud ka kuhugile mujale pöörduda.
Hakates taas kirikus ja piiblitundides käima,
suutis ta ka uuesti uskuda Jumalasse.
Mul kulus ikka pikka aega,
et mõista uuesti, kes ma Jeesuses olen,
sest olin aastate jooksul ikka kõvasti haiget saanud.
Iga samm, mille oma uuel teekonnal tegin,
juhtis mind lähemale Jeesusele ja eemale sellest, kes ma olin.
Stefanie on täna taas abielus
ja ka ta suhe tütrega on taastunud.
Ta aitab täna naisi,
kel on raske uskuda Jeesuse tingimusteta armastusse.
Minu jaoks pole mitte keegi võrreldav Jeesusega.
Ta on päästnud ja lunastanud mind, taastades kogu mu elu.
Kõik kaotatu, südamevalu, kaugenemine ja patt mu elus -
Jumala armu jaoks pole seda liiga palju.
See on kättesaadav kõigile.
Kõik, mida selle kogemiseks vaja läheb,
on vaid killuke usku
ja Jumal saab teha suuri ning võimsaid asju.
Mõelda vaid - pastori tütar,
kes otsustab korraga
heita raha teenimise nimel riided seljast
ja tantsida paljalt himurate meeste ees,
kes viskasid talle raha
või üritasid toppida seda ta püksikute vahele.
Seejärel aga kohtus ta võõraste meestega,
olles valmis magama nendega 50, 100 või mis iganes summa eest.
Ta andis oma ihu nende võõraste kätte.
Selline oli ta elu,
aga kuidas midagi sellist sai üldse juhtuda?
Kõik taandub alati igatsusele armastuse järele.
Stefanie otsis armastust, aga ei leidnud seda.
Samas ta vajas tunda end armastatuna.
Nii arvas ta, et meeste kilavad pilgud ja hüüded ta striptiisi ajal
või kellegi embus ühe öö suhte käigus,
mille eest ta sai 50 dollarit,
on armastus.
Kuid see pole armastus, vaid iha.
Stefanie oli kui lihatükk, kui kalts.
Ja ometi Jumal armastas teda.
See on see hämmastav lugu, et Jumal ei hüljanud Stefaniet.
Stefanie jättis küll Jumala maha, aga Jumal mitte kunagi Stefaniet.
Jumal armastas teda endiselt
ja see on midagi, mida tahan rõhutada igaühele teist -
Jumal armastab sind endiselt.
Ütled: "Aga sa ei tea, mida olen teinud."
Võimalik.
Ma ei pruugi teada täpselt, mida oled teinud,
aga Jumal teab.
Ta teab täpselt, kes sa oled ja mida oled teinud.
Naine, kes oli peale Jeesuse ülestõusmist
Talle kõige lähemal,
oli Maarja Magdaleena.
Ta oli ka tõenäoliselt prostituut, aga ta oli ka deemonitest vaevatud.
Ja ometi oli just tema see,
kellele ülestõusnud Kristus end ilmutas.
Jumal andestab sulle.
Minnes Jeesuse sugupuus tagasi,
leiame sealt Raahabi, kes oli prostituut.
Ta müüs oma ihu
ja oli üks Jeesuse esivanematest kauges ajaloos.
Nii märkab Jeesus ka patuseid.
Kes iganes sa ka poleks ja mida iganes sa pole teinud -
palun usu, kui ütlen, et Jeesus Kristus armastab sind
ja võtab su vastu.
Kõik, mida vaid tegema pead, on tulema Ta juurde ja ütlema:
"Issand, ma olen patune."
Lugesin hiljuti 1. Johannese 1:7, kus on öeldud:
"Aga kui me käime valguses, nõnda nagu tema on valguses,
siis on meil osadus omavahel
ning Jeesuse, tema Poja veri puhastab meid kogu patust."
Nii et sa võid elada Jeesuses.
Ta teab, et oled eksinud, aga Ta andestab sulle.
Ta teab, mida oled teinud,
aga Ta veri on piisav, et katta su patud.
Kui tahad Ta oma ellu vastu võtta,
siis kummarda oma pea palveks ja palu:
Issand Jeesus,
ma olen patune.
Sa tead, mis on toimunud mu südames.
Sa tead neid arenguid,
mis on viinud mind samm-sammult patuse elu juurde.
Mul on nii kahju, Issand.
Tulen Su juurde ja tunnistan, et vajan Sind kui Päästjat.
Ma võtan Su vastu kui oma Päästja.
Palun tule mu südamesse just praegu
ja ela oma elu minu sees.
Mina aga elan Sulle ja teenin Sind kõik oma elupäevad.
Aitäh Issand, et oled kuulnud mu palvet
ja aitäh, et oled tulnud mu südamesse!
Anna TV7'le teada 44 22 227, et palusid selle palve
ja et Jeesus on tulnud su ellu.
Peagi vastame te küsimustele.
Deborah küsib: "Kuidas vaigistada oma meeli,
et suudaksin kuulda Jumala häält ja juhiseid?"
Jääge meiega,
et kuulda vastuseid nii sellele kui teistelegi küsimustele.
RÕÕM - PÜÜA SEE KINNI!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Tere tulemast tagasi!
Vaatate "Klubi 700" saadet ja nii tore, et olete meiega.
Kent Allison tegi 23 aastat edukat karjääri filmitööstuses.
Ühtlasi on ta ka Klubi 700 liige.
Talle meeldib toetada CBN'i,
sest saab enda sõnul olla selle kaudu osa millestki suuremast.
Kent Allison on kahekordselt Emmy auhinnaga pärjatud filmitegija,
kelle töid on näidatud MTV, NBC ja HBO kanalitel.
Kõige enam aga väärtustab ta koos naisega
CBN'i partneriks olemist.
Üks asi, mida CBN ja Klubi 700 erakordselt hästi teevad,
on inimeste ja ressursside kokku koondamine.
Meil on Operatsioon õnnistus,
Kodurinde toetus,
Orvu tõotus
ja Superraamat.
Nii tean ka, et neile annetatud raha
saab kasutatud kõige imelisematel viisidel.
Kenti jaoks on Klubi 700 liikmena CBN'i toetamine
üks viise, kuidas tänada Jumalat edu eest nii elus kui ettevõtluses.
Olles osalenud 23 aastat ettevõtluses,
saan panna selles kogetud edu vaid ühe isiku arvele
ja selleks on Jumal.
Õnnistusi, mida olen kogenud, ei jõua kokkugi lugeda.
Kenti sõnul võimaldab CBN'i partneriks olemine
olla osa millestki suuremast.
CBN teeb nii palju asju.
Asju, mida mina ei saaks ega suudaks.
Samas saan toetajana olla osa imelisest Kristuse Ihust.
Tean, et kasutades Jumala poolt antud raha
ka CBN'i toetuseks,
on minu jaoks parim, mida üldse teha.
Oleme nii tänulikud kõigile Klubi 700 liikmetele.
Olete lihtsalt imelised
ja muudate kogu selle töö võimalikuks.
Nii oleme tänulikud nii Kenti kui kõigi teiste temasarnaste eest.
Peale pausi vastame aga te küsimustele.
Deneice küsib: "Kuidas Jumal on tekkinud?"
See pähkel saab puretud peale pausi.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi.
Midagi on nagu puudu.
Vaid Jumal saab anda elule tõelise tähenduse.
Tõeline õnn lähtub Tema tundmisest.
Avasta, kuidas Jumal saab muuta su elu.
Vaata "Klubi 700" saadet.
Tere kõik "Superraamatu" fännid!
Siin on veel midagi, mis teile meeldib.
Uus "Superraamatu" piibliäpp,
kus on palju mänge, tegevusi ja tasuta "Superraamatu" episoode.
Lisaks viktoriin, tore päevasõna ja vastused Piibli-alastele küsimustele.
Lisaks lihtsasti mõistetav Piibel, mille lugemist naudib kogu pere.
Võite luua ka täitsa oma "Superraamatu" tegelaskuju.
Vabandust! Andke andeks!
Päriselt või?
Superpunktide teenimisega võib iga päev võita ka auhindu.
Ja palju enamgi veel!
Aeg pöörduda tagasi oma seikluste juurde.
Näeme peagi!
Tasuta "Superraamatu" piibliäpp
Nüüd aga aeg vastata te küsimustele.
Deborah kirjutab: "Mul on raskusi Jumala hääle kuulmisega.
Mu tähelepanu on kergesti hajutatav ja mu mõtted rändavad pidevalt ringi.
Kuidas saaksin vaigistada oma meeli, et kuulda Jumala häält ja juhiseid?"
Te olete vaba, moraalne olend, kellel on kontroll oma meelte üle.
Meeldib see teile või mitte.
Usun, et oleks hea lugeda Jumala Sõna
ja keskenduda sellele.
Võtke kasvõi üks rida või salm ja lugege seda mitmeid kordi,
sundides oma meeli ammutama seda endasse.
Ja siis hoidke sellest kinni.
Elus on nii palju asju teoksil ja nii lihtne on olla hajevil.
Meil kõigil.
Aga võtke üks piiblisalm.
Vanasti istuti ümber laua ja kõik pidid jagama mingit piiblisalmi.
See, kes püüdis nihverdada,
sai "juhtumisi" alati salmi: "Jeesus nuttis."
Tundub, et oled kibestunud selle peale.
Just, sest ma ei saanud seda kunagi.
Kuid see on see, mida teha.
Võtke kasvõi salm:
"Sest nõnda on Jumal maailma armastanud,
et Ta oma ainusündinud Poja on andnud..."
Keskenduge sellele ja vaadake, mis juhtub.
Deneise küsib: "Kuidas Jumal on tekkinud?"
Piibel ütleb, et enne veel, kui midagi polnud olemaski,
oli Jumal juba seal.
Kust Ta siis tuleb?
Keskaja skolastikud kasutasid terminit "põhjuseta põhjus".
Kui enamus asju on kõik põhjusega ja põhjendatavad,
siis on ka asju, mis seda pole.
Kuigi ega see nüüd vasta väga sellele küsimusele.
Jumal oli kõige alguses.
Veel enne, kui midagi oli üldse olemas,
oli Jumal juba olemas.
See on see, mida Piibel ütleb.
Mitch: "Selgitage palun,
mida Jeesus mõtles kirjakohaga Matteuse 16:27-28:
"Sest Inimese Poeg tuleb oma Isa kirkuses koos oma inglitega
ja siis tema tasub igaühele selle tegusid mööda.
Tõesti, ma ütlen teile, on mõned siin seisjatest,
kes näevad Inimese Poega tulevat oma Kuningriigiga,
veel enne kui nad maitsevad surma.”
Jeesus rääkis Jumala ilmutusest,
mille Ta sai palve ajal, kui Mooses ja Eelija Temaga rääkisid.
Jeesus naaseb viimseil päevil oma aupilvedel.
See on see, mida Piibel ütleb.
Inimese Poeg, nagu Ta ennast nimetas,
oli täiusliku inimese kehastus.
Ta suri kannatustes ja häbis, aga tuuakse siis esile täies aus.
Nii ei naase Ta enam maa peale kannatava sulasena,
aga võiduka sõdalasena, tulles aupilvede peal.
Teine salm sellest loost puudutab muutumise mäge,
kuid las see jääda.
Garry küsib: "Miks lasi Jumal oma katedraalil maha põleda?
Eriti veel Notre-Dame katedraalil ehk Pariisi Jumalaema kirikul."
Milleks üldse selline küsimus?
Miks Jumal lasi?
Teate, mis juhtub?
See kõik sündis selleks,
et koondada nii prantslasi kui teisi inimesi üle maailma
keskenduma oma usule.
Täna ei vaadata enam lihtsalt ilusale hoonele,
aga tähendusele selle hoone taga,
nii et inimesed mõistavad,
et nende usk on tegelikult kõige tähtsam.
Nii tuleb sellest tragöödiast välja ka midagi head.
Pole kahtlustki, et Jumal toob sellest tragöödiast välja midagi head.
Piibel ütleb, et Jumal pöörab kõik halva heaks neile,
kes Teda armastavad.
Usun, et Ta pöörab kõik heaks, nii nagu selle põlengugi puhul.
Miks Jumal lasi sel sündida?
Kõige olulisem on mõista,
et Jumal ei pruugi alati omada kontrolli kõige üle.
Pariisi Jumalaema kirikus tekkis lühis, mis põhjustas tulekahju.
See on see, mis juhtus.
Bill: "Palun selgitage piiblisalmi,
mis ütleb, et pastor peab olema ühe naise mees.
Lõpetasin seminari ja olen ühe väikese koguduse pastor.
Mu naine aga otsustas me abielust välja astuda.
Ta jättis nii minu kui me kaks last kellegi teise pärast maha.
Kui peaksin uuesti abielluma, kas võin siiski jätkata pastori ametis?"
Pole küsimustki.
John Wesley oli abielus mingi hullu naisega,
kes katkus ta juukseid ja süüdistas teda ei tea, milles.
Wesley ütles: "Ma ei saatnud teda ära, aga ega ma talle järgi ka ei läheks."
Mine võta siis kinni.
Kuid jutt käib ühe abikaasa omamisest korraga,
mitte pastorina mitme naise pidamisest.
Kui te naine sureb, saate uuesti abielluda
ja kui ta on teid hüljanud,
on teil samuti vabadus uuesti abielluda.
Miski ei saa teid selles mõttes takistada.
Lee küsib: "Millal Isa Jumal
lahkus kõige pühamast paigast templi eesriide taga,
kui Jeesus risti löödi?
Kas Jeesuse surma hetkel,
nii et kui templiriie rebenes, oli Ta sealt juba läinud?"
Ma ei tea, kust tuleb mõte Jumala lahkumisest
kõige pühamast paigast?
Templis oli eesriie,
mis lahutas kõige pühama paiga kõigest muust,
sest see oli templi kõige püham paik.
Templis oli püha paik ja siis kõige püham paik,
kus asetses ka seaduselaegas.
Piibel ütleb, et see eristav eesriie rebenes ülevalt alla,
mis saatis inimestele selge sõnumi, et tänu Jeesuse surmale
on neil nüüd ligipääs Jumala pühadusele.
Piiblis pole küll kusagil kirjas,
et Jumal oleks lahkunud kõige pühamast paigast.
Ühtlasi oli seaduselaegas endiselt seal.
Saundra: "Kus on Piiblis midagigi kirjas dinosauruste kohta?"
Kui ka on, siis ma pole seda kunagi näinud.
Üks meteoriit tabas maad
umbes 50 miljonit aastat tagasi.
Väga pikka aega tagasi.
See tabas maad nii tugevalt,
et see pühkis maa pealt minema kõik siin elanud hiiglaslikud olendid.
Jah, oleme leidnud nende fossiile, kuid Piibel ei räägi neist küll midagi.
Maa alustas oma elu otsekui otsast peale.
Judy: "Miks mõistavad osad kristlased hukka
krooniliselt haigeid inimesi,
otsekui nende elus oleks salajast pattu?
Isegi beebid ja väikelapsed surevad haiguse tõttu,
aga see ei tähenda pattu nende elus.
Kui Jeesus tervendas pimeda mehe,
ütles Ta, et see pimedus pole tingitud patust."
Just. Inimesed küsisid, kelle patu tõttu on see mees pime
ja Jeesus vastas, et mitte kellegi.
See pimedus oli selleks, et Jumala au saaks ilmsiks.
Peame olema väga valvel, et me kedagi hukka ei mõistaks.
See, et keegi on haige või vigane,
ei tähenda tingimata Jumala karistust või pattu.
See on kohutav needus, mida kellegi peale panna!
Haige olla on niigi hull lugu,
aga kui keegi ütleb veel, et see on Jumala karistus, siis...
Jeesus ütles, et see pimedus polnud
ei selle mehe ega ta vanemate patu tõttu,
vaid selleks, et Jumala au saaks tulla esile.
Lõpetuseks aga Psalmid 34:5:
"Ma otsisin Issandat ja tema vastas mulle
ning tõmbas mu välja kõigist mu hädaohtudest."
Olge õnnistatud ja näeme taas!
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa keeles,
portugali keeles
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas